Rise to Power: KLGU

Rise to Power: KLGU (atau Rise to Power) ialah sebuah filem aksi Malaysia 2019 arahan bersama Faisal Ishak dan Syafiq Yusof. Filem ini merupakan kesinambungan dari KL Gangster: Underworld dan dikeluarkan pada 19 September 2019 oleh iflix.

Premis
Kisah sebelum Ayah Zan dan Madam Wong menjadi nama besar dunia KLGU. Saksikan perebutan kuasa yang mengubah konco menjadi ketua geng dan keluarga menjadi empayar. Menggambarkan kisah bagaimana satu-satunya wanita yang mengetuai sebuah geng KL mendapatkan kuasanya melalui pelbagai cabaran dan halangan. Madam Wong menentang tradisi keluarga sambil mengatur strateginya untuk menjadi ketua yang berpengaruh dalam dunia gangster yang didominasi oleh kaum lelaki.

Pelakon
 Dynas Mokhtar sebagai May Wong/Madam Wong
 Hasnul Rahmat sebagai Ayah Zan
 Elvis Chin sebagai Jason Chong
 Tony Eusoff sebagai Che Mi
 Chew Kin Wah sebagai Dato' Francis Tan
 Ridzuan Hashim sebagai King
 Sharifah Sakinah sebagai Liyanna
 Zahiril Adzim sebagai Adi
 Amerul Affendi sebagai Belut
 Sabrina Ali sebagai Victoria Cortez
 Azhar Amir sebagai Datuk Fuad
 Luqman Hafidz sebagai Bad
 Zamarul Hisham sebagai Ketua Geng #1
 Mustapha Kamal sebagai Ketua Geng #2
 Kahoe Hon sebagai Danny
 Hushairy Hussein sebagai Mus Rimau
 Rahim Razali sebagai Tok Mat
 Azhan Rani sebagai Tauke
 Beto Kusyairy sebagai Shah
 Calvin Wong sebagai Eugene Tan
 Razib Salimin sebagai Lan Rimau
 Jay Iswazir sebagai Jalil

Penerbitan
Rise to Power: KLGU diumumkan oleh iflix pada Ogos 2019. Filem ini menggabungkan nama besar dalam industri dari Skop Productions bersama pengarah Faisal Ishak dan Syafiq Yusof yang menerajui KL Gangster: Underworld. Kesemua pelakon asal KL Gangster: Underworld kembali menjayakan peranan masing-masing dengan penambahan beberapa pelakon baru.

Keluaran
Rise to Power: KLGU dikeluarkan dengan tayangan terhad pada 19 September 2019 di iflix. 

Fikri Jermadi dari Thoughts on Films menulis: "Sama seperti ‘Rise to Power’, ini adalah peluang bagi kita semua untuk membina semula kekuatan dengan cara yang berbeza, memperluas kanvas yang menyekat pengembangan idea-idea ini sejak awal. Dilihat dari sudut itu, ‘Rise to Power’ adalah permulaan yang baik".

Rujukan

Pautan luar
 

Filem 2019
Filem Malaysia tahun 2019
Filem aksi Malaysia
Filem arahan Faisal Ishak
Filem arahan Syafiq Yusof
Filem terbitan Skop Productions